Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, jakiteko ea zertan den erabaki honen betetze-egoera: Nafarroako Gobernua premiatzen da txosten bat egin dezan "Tasa arrosa" deiturikoak daukan eraginari.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Herritarrekiko eta Erakundeekiko Harremanetako kontseilariak batzordean ahoz erantzun dezan:

Nafarroako Parlamentuak honako erabaki hau onetsi zuen 2015eko abenduaren 10ean egindako Osoko Bilkuran: Nafarroako Gobernua premiatzen zuena txosten bat presta zezan "Tasa arrosa" deiturikoa egoteari, haren norainokoari eta emakumezko kontsumitzaileen eskubideetan duen eraginari buruz. Zertan da erabaki hori?

Iruñean, 2019ko otsailaren 12an

Foru parlamentaria: Teresa Sáez Barrao